PSH จ่อเปิดตัว 3 โครงการไฮเอนด์ปีนี้ มูลค่ารวม 8 พันลบ. เจาะตลาดระดับกลาง-บน
PSH จ่อเปิดตัว 3 โครงการไฮเอนด์ปีนี้ มูลค่ารวม 8 พันลบ. เจาะตลาดระดับกลาง-บน
PSH จ่อเปิดตัว 3 โครงการไฮเอนด์ปีนี้ มูลค่ารวม 8 พันลบ. เจาะตลาดระดับกลาง-บน
8 พ.ค. 2562

นายประเสริฐ แต่ดุลยสาธิต ประธานเจ้าหน้าที่บริหาร กลุ่มธุรกิจพฤกษา เรียลเอสเตท-พรีเมียม บมจ.พฤกษา เรียลเอสเตท ในกลุ่มบริษัท พฤกษา โฮลดิ้ง จำกัด (มหาชน) หรือ PSH เปิดเผยว่า บริษัทวางแผนเปิดตัวแบรนด์พรีเมียมน้องใหม่ภายใต้ชื่อ “CHAPTER” เพื่อขยายตลาดไปยังกลุ่มลูกค้าระดับราคา 5-10 ล้านบาท ให้ครอบคลุมในทุกเซ็กซ์เม้นท์ หลังภาพรวมตลาดที่อยู่อาศัยระดับกลาง-บน ในช่วง 2 ปีที่ผ่านมาเติบโตอย่างรวดเร็ว โดยเฉพาะกลุ่มลูกค้าระดับราคาดังกล่าวซึ่งเป็นกลุ่มตลาดของใหญ่และยังคงมีความต้องการสูง
ทั้งนี้ บริษัทมุ่งเป้าสู่ความเป็นผู้นำด้านตลาดพรีเมียม โดยเตรียมเปิดคอนโดมิเนียม 3 โครงการใหม่ บน 3 ทำเลศัยภาพ ได้แก่ แชปเตอร์ ทองหล่อ 25, แชปเตอร์ จุฬาฯ – สามย่าน และแชปเตอร์ เจริญนคร – ริเวอร์ไซด์ รวมมูลค่าโครงการกว่า 8,000 ล้านบาท เจาะกลุ่มคนรุ่นใหม่ที่มีไลฟ์สไตล์ทันสมัยต้องการใช้ชีวิตอยู่บนทำเลใจกลางเมืองในราคาที่เอื้อมถึงง่าย
ด้าน นางอรนุช อิติโกศิน กรรมการผู้จัดการ กลุ่มธุรกิจพรีเมียมแนวสูง บมจ.พฤกษา เรียลเอสเตท กล่าวว่า  แบรนด์ CHAPTER เป็น Lifestyle Condominium ระดับ high – end เป็นแบรนด์น้องใหม่ของกลุ่มธุรกิจพฤกษาพรีเมียม ซึ่งอยู่ระหว่างแบรนด์ Chapter one และ The Reserve มีความเป็นเอกลักษณ์ ชัดเจน และแตกต่างจากแบรนด์อื่น ๆ ที่จะมอบประสบการณ์การใช้ชีวิตรูปแบบใหม่ให้แก่กลุ่มคนรุ่นใหม่ที่เป็น City Lover และยังเป็น Lifestyle Participator ที่รักการเข้าสังคม แบรนด์ CHAPTER ตั้งอยู่ในทำเลที่เป็น Real CBD ที่อาจจะไม่ใช่ถนนเส้นหลัก แต่ยังคงเป็นส่วนหนึ่งของในย่านนั้น ซึ่งเป็นเส้นถนนหรือเส้นทางลัดที่สามารถเชื่อมต่อไปยังจุดสำคัญต่าง ๆ
สำหรับโครงการ “CHAPTER” บน 3 ทำเล ได้แก่ แชปเตอร์ ทองหล่อ 25 เป็นอาคารสูง 8 ชั้น จำนวน 2 อาคาร รวม 288 ยูนิต มูลค่า 1,828 ล้านบาท ราคาเริ่มต้น 5.5 ล้านบาท  , แชปเตอร์ จุฬาฯ – สามย่าน เป็นคอนโดมิเนียมสูง 31 ชั้น ที่เป็น Freehold ใจกลาง CBD สามย่าน – สีลม ที่ให้ความเป็นส่วนตัวสูงสุดด้วยจำนวนยูนิตเพียง 181 ยูนิต มูลค่า 1,351 ล้านบาท โดยเปิด Open House 25 – 26 พ.ค.นี้ แต่งครบ ราคาเริ่มต้น 5.9 ล้านบาท
ทั้งนี้ แชปเตอร์ เจริญนคร – ริเวอร์ไซด์ คอนโดมิเนียมติดริมแม่น้ำเจ้าพระยาใจกลางเมือง (เจริญนคร – สาทร – ICONSIAM) สูง 43 จำนวน 1 อาคาร สูง 45 ชั้น จำนวน 1 อาคาร และส่วนกลาง 1 อาคาร รวม 669 ยูนิต มูลค่า 4,728 ล้านบาท พร้อมเปิดให้เข้าชมโครงการต้นเดือน มิ.ย. นี้ ราคาเริ่มต้น 3.29 ล้านบาท
 